ΚΛΑΣΣΙΚΗ ΕΠΟΧΗ (ΕΝΟΤΗΤΑ 2.3)

 ΑΣΚΗΣΕΙΣ

**1.** Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη **Σωστό**, αν η πληροφορία είναι σωστή, ή τη λέξη **Λάθος**, αν η πληροφορία είναι λανθασμένη:

1. Μετά το τέλος των περσικών πολέμων, για μισό περίπου αιώνα, η Αθήνα εξελίχθηκε σε ηγεμονική δύναμη ανάμεσα στις ελληνικές πόλεις-κράτη.

2.Η εργασία στα ορυχεία της Αττικής εκτελούνταν από μετοίκους και δούλους.

3. Το πολίτευμα της Αθήνας τον 5ο αι. π.Χ. ήταν τιμοκρατικό.

**2.** Να αντιστοιχίσετε στοιχεία της στήλης Α΄ με στοιχεία της στήλης Β΄. Ένα (1) στοιχείο της στήλης Α΄ περισσεύει:

|  |  |
| --- | --- |
| A | B |
| 1. θεωρικά2. τριηραρχία3. γυμνασιαρχία4. χορηγία5. αρχιθεωρία6. εστίαση | α. επίσημη αποστολή σε πανελλήνιες γιορτέςβ. δείπνο μιας φυλής σε θρησκευτικές γιορτέςγ. συντήρηση και εξοπλισμός μιας τριήρουςδ. τέλεση αγώνων λαμπαδηδρομίας στα Παναθήναιαε. χρηματοδότηση για τη διδασκαλία ενός θεατρικού έργου |

(μονάδες 5)

**3.** Να επιλέξετε και να γράψετε το γράμμα που αντιστοιχεί στη σωστή απάντηση για κάθε ομάδα από τις ακόλουθες ιστορικές πληροφορίες:

1. Ο Κίμων ήταν:

α. τύραννος της Αθήνας

β. ηγέτης της δημοκρατικής παράταξης στην Αθήνα

γ. ηγέτης της αριστοκρατικής παράταξης στην Αθήνας

δ. βασιλιάς της Σπάρτης

2. Ο Περικλής θέλησε να επεκτείνει την εμπορική επιρροή των Αθηναίων στη(ν):

α. Πελοπόννησο

β. Κύπρο

γ. Δύση

δ. Αίγυπτο

3. Ο Περικλής καθιέρωσε τη χρηματική αποζημίωση για τους:

α. δούλους

β. μετοίκους

γ. κληρωτούς άρχοντες

δ. τεχνίτες

 **4.**Να εξηγήσετε το περιεχόμενο των παρακάτω ιστορικών όρων: *μετοίκιο,* *γυμνασιαρχία, λειτουργία*